19.07.2024

EELNÕU

**Pikamäe kruusakarjääri (L.MK/327390) korrastamistingimuste esitamine**

Arvestades alljärgnevat, võttes aluseks maapõueseaduse § 81 lõike 3 ning tuginedes Jõgeva Vallavalitsuse XX.XX.XXXX kirjale nr XXXX, Maa-ameti XX.XX.XXXX kirjale nr XXXXX ja Osaühingu Vändra MP taotlusele, **otsustan:**

**1.1 Anda ettevõttele Osaühing Vändra MP keskkonnaloa nr L.MK/327390 alusel kaevandatud maa korrastamisprojekti koostamiseks järgmised korrastamistingimused:**

1.1.1 Korrastatud maa sihtotstarve:

1.1.1.1 Korrastatud maa sihtotstarve määratakse vastavalt maakatastriseadusele.

1.1.1.2 Kaevandatud maa korrastada maatulundusmaaks (metsamaaks).

1.1.2 Uute pinnavormide nõlvade ja kaevandatud maa kujundamise nõuded:

1.1.2.1 Korrastatud ala reljeef ja pinnavormid peavad olema võimalikult looduslähedased. Karjääri küljed tuleb kujundada nii, et oleks välditud varingud, erosioon ning karjääri nõlvad tuleb katta taimestikule sobiva pinnasega. Tagada, et korrastatud ala ei kujutaks oma iseärasusest tulenevalt ohtu seal liikuvatele inimestele ja loomadele;

1.1.2.2 Enne haljastuse rajamist korrastatav maa siluda. Haljastusalaks ette nähtud ala võib

jääda laineliseks, nõlvanurgaga alla 8º.

1.1.3 Mulla kasutamise ja käitluse nõuded:

1.1.3.1 Mäeeraldise teenindusmaale ladustatud kooritud pinnast kasutada nõlvade tasandamiseks;

1.1.3.2 Taimekasvuks ettevalmistatud pinnad tuleb katta taimestikule sobiliku kasvukihiga;

1.1.3.3 Fikseerida korrastamisprojektis mäeeraldise teenindusmaa piires korrastamiseks vajaliku mulla ja katendi kogus.

1.1.4 Veerežiimi kujundamise nõuded:

1.1.4.1 Karjäärialal kujunev põhjaveetase peab vastama maa kasutamise sihtotstarbele.

1.1.4.2 Metsamaaks korrastamisel peab korrastatud maapind olema vähemalt 0,7 m kõrgemal

maksimaalsest põhjaveetasemest.

1.1.5 Bioloogiline korrastamise nõuded:

1.1.5.1 Enne haljastuse rajamist korrastav maa siluda;

1.1.5.2 Istutusmaterjali valikul ja istutustiheduse määramisel lähtuda kaevandusalal kujunenud

uutest tingimustest;

1.1.6 Lisatingimused:

1.1.6.1 Korrastamisprojektis põhjendada kasutatava tehnoloogia valikut lähtuvalt korrastamistingimustest, keskkonnatingimustest ja majanduslikest kaalutlustest.

1.1.6.2 Korrastamiseks tuleb kasutada kaevandamise käigus kooritud katendit. Juhul, kui karjääri korrastamiseks ei piisa mäeeraldiselt eemaldatud katendist, võib korrastamisel kasutada lisaks ka mujalt toodud pinnast, sealhulgas pinnasejäätmeid. Korrastamiseks pinnasejäätmete toomisel väljastpoolt karjääri ala tuleb korrastamisprojektis kirjeldada ja põhjendada vastav vajadus, milliseid looduslikke materjale jäätmetega soovitakse asendada ja kogus (mahud, paigutus). Püsijäätmete kasutamisel tuleb järgida keskkonnaministri 21.04.2004 määrust nr 21 „Teatud liiki ja teatud koguses tavajäätmete, mille vastava käitlemise korral pole jäätmeloa omamine kohustuslik, taaskasutamise või tekkekohas kõrvaldamise nõuded“. Korrastamisprojektile tuleb juurde lisada ekspertarvamus, milles tuleb analüüsida, kas jäätmetega täitmisel võib leostuda pinna- ja põhjavette saasteaineid.

1.1.6.3 Kaevandatud maa korrastamisprojekt koostada vastavalt keskkonnaministri 07.04.2017

määruses nr 12 „Uuritud ning kaevandatud maa korrastamise täpsustatud nõuded ja kord, kaevandatud maa korrastamise projekti sisu kohta esitatavad nõuded ning maa korrastamise akti sisu ja vorm“ esitatud nõuetele.

1.1.6.4 Vastavalt keskkonnaloa nr L.MK/327390 kõrvaltingimusele nr 8 tuleb üle 4 m kõrguse nõlva tekkel näha ette kindlustusmeetmed erosiooni ja lihke vältimiseks.

**2. ASJAOLUD**

Osaühing Vändra MP (registrikood 10336439; aadress Pärnu maakond, Põhja-Pärnumaa vald, Allikõnnu küla, J. V. Jannseni tn 2, 87604) esitas 01.03.2024 Keskkonnaametile taotluse korrastamistingimuste väljastamiseks (registreeritud keskkonnaotsuste infosüsteemis KOTKAS 11.07.2024 dokumendina nr DM-129119-1).

Osaühingule Vändra MP on antud keskkonnaluba nr L.MK/327390 (kehtivusajaga kuni 20.02.2031), mille alusel kaevandatakse Pikamäe kruusamaardla Pikamäe kruusakarjääri mäeeraldisel ehituskruusa.

Pikamäe kruusakarjääri mäeeraldis asub Jõgeva maakonnas Jõgeva vallas Vaidavere külas riigile kuuluval kinnistul Pikamäe kruusakarjäär (katastritunnus 57801:001:0507), mille riigivara valitseja on Regionaal- ja Põllumajandusministeerium ning volitatud asutus Maa-amet. Pikamäe kruusakarjääri mäeeraldise pindala on 3,49 ha ja mäeeraldise teenindusmaa pindala on 4,04 ha.

Keskkonnaloale kantud korrastamise suunaks on maatulundusmaa (metsamaa).

 **3. KAALUTLUSED**

**3.1. Õiguslik alus**

Maapõueseaduse (edaspidi *MaaPS*) § 80 lg 1 ja § 81 alusel peab kaevandamisloa omaja kaevandatud maa korrastama tehnoloogia seisukohalt otstarbekal ajal. Kaevandatud maa korrastatakse kaevandatud maa korrastamise projekti (edaspidi korrastamisprojekti) alusel. Korrastamisprojekti koostamise korraldab kaevandamisloa omaja Keskkonnaameti esitatud korrastamistingimustest lähtuvalt. Korraldusega esitab Keskkonnaamet kaevandamisloa omajale korrastamistingimused, lähtudes keskkonnamõju hindamise soovitustest (juhul kui see on hinnatud), kaevandamisloale kantud korrastamise suunast, maaomaniku ja kohaliku omavalitsuse arvamusest. Lisaks Keskkonnaameti poolt esitatud korrastamistingimustele, tuleb korrastamisprojekti koostamisel lähtuda MaaPS § 81 lg 9 sätestatud nõuetest.

Keskkonnaamet küsis MaaPS § 81 lg 5 alusel XX.XX.XXXX kirjaga nr XXXXXX kohaliku omavalituse üksuse ja maaomaniku arvamust Pikamäe kruusakarjääri korrastamistingimuste esitamiseks, arvamuse andmise tähtajaks hiljemalt XX.XX.XXXX.

Jõgeva Vallavalitsus …

Maa-amet …

Vastavalt haldusmenetluse seaduse § 40 lõikele 1 tuleb enne haldusakti andmist anda menetlusosalisele võimalus esitada oma arvamus ja vastuväiteid. Keskkonnaamet edastas XX.XX.XXXX kirjaga nr XXXXXX korrastamistingimuste eelnõu ettevõttele Osaühing Vändra MP.

Osaühing Vändra MP …

**3.2. Keskkonnamõju hindamine**

Keskkonnamõju hindamise ja keskkonnajuhtimissüsteemi seaduse (edaspidi *KeHJS*) § 6 lõike 2 punkti 2 ja § 27 lõike 1 kohaselt annab Keskkonnaamet eelhinnangu selle kohta, kas kaevandatud maa korrastamisel on oluline keskkonnamõju. KeHJS § 22 sätestab, et keskkonnamõju on oluline, kui see võib eeldatavalt ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandit või vara.

KeHJS § 6 lõike 2 loetelu on § 6 lõike 4 alusel täpsustatud Vabariigi Valitsuse 29.08.2005 määrusega nr 224 ,,Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu’’ (edaspidi *määrus*). Loa taotleja kavandatav tegevus ei kuulu KeHJS § 6 lõike 1 ega ka määruse loendisse, mistõttu KeHJS § 3, § 6, § 11 lõigete 3 ja 4 ning määruse alusel ei ole antud juhul keskkonnamõju hindamise algatamine kohustuslik, samuti ei ole vajalik eelhindamine ning keskkonnamõju hindamise vajalikkuse kaalumine.

Tulenevalt eelnevast ei ole vajalik koostada keskkonnamõju hindamise Pikamäe kruusakarjääri korrastamistingimuste andmisel.

**VAIDULUSTAMINE**

Korraldust on võimalik vaidlustada 30 päeva jooksul teatavaks tegemisest, esitades vaide haldusakti andjale haldusmenetluse seaduses sätestatud korras või kaebuse halduskohtusse halduskohtumenetluse seadustikus sätestatud korras.